ALAQUÀS APROVA EL I PLA JOVE 2023-2026
31/07/2023

# ALAQUÀS APROVA EL I PLA JOVE 2023-2026

*   31/07/2023
*   [Joventut](/categoria/15/0/joventut)
*   [Imprimir](#)
*   Compartir
*    https://www.alaquas.org/documento.asp?id\_do=21438

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21438%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20APROVA%20EL%20I%20PLA%20JOVE%202023-2026)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21438/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21438/3107202328072023i_pla_jove_d_alaquas_rrss_2_form_10_Form_4.jpg)](https://www.alaquas.org/ficheros/documentos/2023/2/21438/3107202328072023i_pla_jove_d_alaquas_rrss_2_form_10_Form_10.jpg "<a href='https://www.alaquas.org/ficheros/documentos/2023/2/21438/3107202328072023i_pla_jove_d_alaquas_rrss_2_form_10_Form_10.jpg' target=_blank><i class='fa fa-external-link' aria-hidden='true'></i>.ALAQUÀS APROVA EL I PLA JOVE 2023-2026</a>")

Aquest pla inclou totes les mesures i intervencions que el Departament de Joventut de l'Ajuntament d'Alaquàs durà a terme durant aquests 4 anys

Alaquàs ha aprovat el I Pla Jove Municipal, un compromís assumit per l'Ajuntament d'Alaquàs amb la població jove per tal de millorar les seues condicions de vida i els serveis que s'ofereixen i donar resposta a totes les seues inquietuds i motivacions. L’objectiu d’aquesta iniciativa, que compta amb la subvenció de l'IVAJ, és  fomentar el desenvolupament i la participació activa de la joventut en la societat i fer efectius els seus drets.

Es tracta d’un document dinàmic, obert i flexible que anirà adaptant-se i estarà en revisió continua per a poder atendre les necessitats i interessos que la joventut d’Alaquàs tinga. Aquest pla està estructurat sobre 8 eixos fonamentals: Cultura, turisme i Esports; Emancipació i Autonomia Juvenil; Actuacions juvenils, participació, informació, tecnologia i xarxes socials; Igualtat i Inclusió Social; Oci i Temps Lliure; Salut i Medi Ambient; Educació i Formació; i Treball.

Per a la seua elaboració s’ha dut a terme durant els últims anys diferents accions per a poder  realitzar un diagnòstic ampli i conéixer la situació actual de les persones joves en tots els àmbits de la vida. Un procés participatiu en el qual es van realitzar enquestes tant a joves com a personal tècnic i teixit associatiu i es van habilitar un correu-e i bústies de suggerències per a rebre propostes. Es van realitzar grups de discussió, fórums de joventut i es va posar a disposició de la joventut un stand informatiu sobre el pla en cada acció realitzada pel Departament de Joventut.